Fenomenul tokuryu a luat cu asalt Japonia: Cine sunt misterioșii criminali și infractori care le-au luat locul vechilor membri yakuza
Privind trei bărbați mascați în timp ce spărgeau un magazin care vindea ceasuri de lux într-un cartier bogat din Tokyo în plină zi, unii oameni au crezut că se filmează un nou serial sau film de acțiune. Dar jaful din mai 2023 a fost cât se poate de real. Infractorii erau adolescenți cu vârste cuprinse între 16 și 19 ani ce fuseseră recrutați online și făceau parte dintr-un nou fenomen care a luat cu asalt lumea crimei organizate din Japonia pe măsură ce declinul clanurilor yakuza continuă – autoritățile îi numesc tokuryu, potrivit The Guardian.